Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: 8/1992. (I. 30.) AB határozat így fogalmazott: „Az »õrködés« nem korlátozódik tehát krízishelyzetek feloldására,
Paragraph Index: 603

5. Az indokolás alapján a kitüntetés-megtagadó döntés következményei sem egyértelmûek. Ha ugyanis egy személy kitüntetését a köztársasági elnök arra tekintettel tagadja meg, hogy az adott személy kitüntetése az alkotmányos értékrendet sérti, kérdés, hogy az adott személy elõterjeszthetõ-e újra, és ha igen, mikor és milyen feltételekkel terjeszthetõ elõ újból kitüntetésre. Feltételezhetõ ugyanis, hogy ha egy adott személy kitüntetése az „alkotmányos értékrendet” sértené, ez olyan kizáró ok, ami nem orvosolható. Az általam kifejtettek szerint a köztársasági elnök csak a kitüntetési jogszabályok megsértésére tekintettel tagadhatná meg az elõterjesztés teljesítését. Ebbõl az következik, hogy az elõterjesztés hibája orvosolható. Így a köztársasági elnök általi kitüntetés-megtagadást követõen akár ugyanarra a személyre vonatkozóan is lehet kitüntetési elõterjesztést tenni, feltéve, hogy a jelölttel szemben a kitüntetés jogszabályi feltételei teljesülnek.

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes